Raamatun hahmoja. Iisak.
Chroma (substantiivi)
1) värin puhtaus tai sen eroavaisuus harmaasta
2) värin eroavuuden, kylläisyyden tai voimakkuuden lisääminen
Matt. 5 (vapaa käännös): -
"Tehtävänne on olla valo ja tuoda maailmaan Jumalan värejä.
Jumala ei ole mikään salaisuus, josta kuuluisi vaieta.
Teemme tästä asiasta yhtä julkisen kuin mäellä oleva kaupunki on."
Kuulitko ihmisten vapisevan, kuulitko laulajien karjuvan, -
kun kadotetut alkoivat laulaa Jeesuksesta Kristuksesta, -
joka pelastaa?
Ja näemme, että Sinä Jumala liikut, -
hurja virta kansojen halki, -
ja nuoret ja vanhat kääntyvät Jeesuksen puoleen
Auetkaa apposen auki, taivaan portit, -
valmistakaa tie ylösnousseelle Herralle
Avatkaa ovet ja antakaa musiikin soida
Kadut kaikukoot laulusta, -
lauluista, jotka tuovat toivon, lauluista, jotka tuovat ilon, -
tanssijoista, jotka tanssivat epäoikeudenmukaisuuden yllä
Tunsitko pimeyden järkkyvän, kun kaikki pyhät yhtyvät lauluun -
ja kaikki virrat virtaavat yhtenä jokena -
pestäkseen pois rikkinäisyytemme?
Lauletaan se uudestaan!
Tunsitko pimeyden järkkyvän, kun kaikki pyhät yhtyvät lauluun -
ja kaikki virrat virtaavat yhtenä jokena -
pestäkseen pois rikkinäisyytemme?
Anna joen virrata!
Näemme, että Sinä, Jumala liikut, riemuvuoden aika on tulossa, -
kun nuoret ja vanhat palaavat Jeesuksen luo
Auetkaa apposen auki, taivaan portit, -
valmistakaa tie ylösnousseelle Herralle
Avatkaa ovet ja antakaa musiikin soida
Kadut kaikukoot laulusta, -
lauluista, jotka tuovat toivon, lauluista, jotka tuovat ilon, -
tanssijoista, jotka tanssivat epäoikeudenmukaisuuden yllä
Marssimme epäoikeudenmukaisuuden päällä!
Avatkaa ovet ja antakaa musiikin soida
Kadut kaikukoot laulusta, -
lauluista, jotka tuovat toivon, lauluista, jotka tuovat ilon, -
tanssijoista, jotka tanssivat epäoikeudenmukaisuuden yllä
Tarvitsin pelastusta, syntini olivat raskaat, -
mutta kahleet murtuvat kirkkautesi painosta
Tarvitsin suojaa, olin orpo, -
nyt kutsut minua taivaan kansalaiseksi
Kun olin murtunut, olit paranemiseni, -
nyt rakkautesi on ilma, jota hengitän
Minulla on tulevaisuus, silmäni ovat auki
Kun olin murtunut, olit paranemiseni, -
nyt rakkautesi on ilma, jota hengitän
Minulla on tulevaisuus, silmäni ovat auki
Kun olin murtunut, olit paranemiseni, -
nyt rakkautesi on ilma, jota hengitän
Minulla on tulevaisuus, silmäni ovat auki
Kutsuit minua nimeltä ja juoksin ulos siitä haudasta
Pimeydestä kirkkautesi päivään
Kutsuit minua nimeltä ja juoksin ulos siitä haudasta
Pimeydestä kirkkautesi päivään
Annetaan Herralle ylistys!
Tarvitsin pelastusta, syntini olivat raskaat, -
mutta kahleet murtuvat kirkkautesi painosta
Tarvitsin suojaa, olin orpo, -
nyt kutsut minua taivaan kansalaiseksi
Kun olin murtunut, olit paranemiseni, -
nyt rakkautesi on ilma, jota hengitän
Minulla on tulevaisuus, silmäni ovat auki
Kutsuit minua nimeltä
Tarvitsin pelastusta...
Juoksin ulos siitä haudasta
Nouskaa. Sanomme julistuksen.
Jos olet meiltä, tiedät, että sanomme sen ylpeinä, koska uskomme siihen.
Jos olet käymässä, osallistu niin kuin haluat. Ämpärit lähtevät kiertämään.
"Kun keräämme uhrin, uskomme, että Herra antaa -
eheyttä, rauhaa, voimaa ja terveyttä.
Annamme koko elämämme Jeesukselle.
Meillä ei ole mitään pelättävää, sillä Herramme on voittanut.
Tiedämme tässä hetkessä, että siipesi suojaa meitä -
ja kätesi ojentuu parantamaan meidät, Jahve Rafa, Herra, Parantajamme.
Jahve Jireh, Herra, joka pitää meistä huolen, -
et ole koskaan pettänyt meitä etkä aloita sitä nyt.
Olet Jumalamme, turvapaikkamme, jonka varaan uskomme -
terveytemme, raha-asiamme, perheemme ja elämämme.
Kiitos, Isä, että kun saamme kohdata enemmän taivasta, -
voimme tuoda taivaan myös läheistemme luo. Aamen."
Ämpärit kiertävät vielä. Toivotetaan Steve tervetulleeksi puhumaan.
Huomenta. Ei vaan hyvää iltapäivää.
Täällä ei ole ikkunoita, joten ajankulku unohtuu.
Olemme viime aikoina tutustuneet joihinkin Raamatun henkilöihin, -
Vanhan testamentin sankareihin.
On hienoa, että Raamattu kertoo heistä elämänmakuisesti.
He eivät olleet missään tapauksessa täydellisiä miehiä ja naisia.
He olivat ihmisiä, jotka Jumala oli kutsunut vaeltamaan kanssaan.
Näemme niin heidän elämänsä, kamppailunsa kuin voittonsakin -
ja voimme oppia heistä paljon. Tänään puhun Abrahamin pojasta Iisakista.
Jumala oli luvannut Abrahamille, että tästä tulisi monien kansojen isä.
Jumala lupasi siunata kaikkia maailman kansoja hänen kauttaan.
Hän sanoi itse asiassa: "Olen tehnyt sinusta monien kansojen isän."
Jumala sanoi, että se oli jo tehty.
"Abraham, sinä olet monien kansojen isä."
Kun Jumala lupaa sinulle jotain, se on kuin rahaa pankissa.
Hän tekee, mitä lupaa. Itse asiassa kun Hän puhuu, se on jo tehty.
Tämän kertomuksen ongelma on, että Abrahamin vaimo ei saanut lasta.
Niinpä hän antoi orjattarensa Hagarin miehelleen, ja he saivat Ismaelin.
He olettivat, että heidän piti auttaa Jumalaa lupauksen toteuttamisessa.
Heidän piti hoitaa asia. Aloitamme lukemisen -
1. Mooseksen kirjan luvusta 17. Missä lasini ovat?
Luetaan vähän. Kas näin.
1. Moos. 17:15 "Ja Jumala sanoi Aabrahamille: -
'Älä kutsu vaimoasi Saaraita enää Saaraiksi, -
vaan Saara olkoon hänen nimensä. Ja minä siunaan häntä -
ja annan hänestäkin sinulle pojan; niin, minä siunaan häntä, -
ja hänestä tulee kansakuntia, polveutuu kansojen kuninkaita.'"
Abrahamin saama lupaus koski nyt myös Saaraa.
Abramista oli tullut Abraham ja Saaraista Saara.
Heistä olisi tuleva kansojen isä ja äiti, -
ja kaikki maailman kansat saisivat siunauksen heidän kauttaan.
Jae 17 "Aabraham lankesi kasvoillensa ja naurahti, -
sillä hän ajatteli sydämessään: 'Voiko satavuotiaalle syntyä poika, -
ja voiko Saara, joka on yhdeksän- kymmenen vuoden vanha, -
vielä synnyttää?' Ja Aabraham sanoi Jumalalle: -
'Kunpa edes Ismael saisi elää sinun edessäsi!'
Niin Jumala sanoi: 'Totisesti, sinun vaimosi Saara synnyttää -
sinulle pojan, ja sinun on pantava hänen nimekseen Iisak'".
Jäädään tähän.
Tämä on tärkeää.
Abraham olisi tyytynyt Ismaeliin, -
orjattaren lapseen, mutta Jumala halusi antaa Iisakin.
Abraham sanoi ikään kuin: "Älä huoli, Jumala, Ismael käy hyvin."
Mutta Jumala oli antanut lupauksen ja halusi tehdä ihmeen.
Abraham ja Saara nauroivat ajatellen, että se oli aivan älytöntä.
Hehän olivat 100- ja 90-vuotiaita.
Mutta Jumala halusi lupauksensa. He saisivat lupauksen pojan, -
ja heidän pitäisi antaa hänelle nimeksi Iisak. Se tarkoittaa: Jumala nauraa.
Jumalakin siis nauroi, eivät ainoastaan he, -
koska Jumala nauraa mahdottomuuksille.
Hän haluaa tehdä mahdottomia.
Liian usein me seurakuntana tyydymme elämään "Ismaelissa".
Se on turvallinen paikka, keskitie, johon kaikki ovat tyytyväisiä.
Emme tarvitse enää ihmeitä, koska voimme hoitaa asiat itse.
Meillä on lääkärit ja psykologit, jotka ovat hyviä olemassa, -
meillä on hyvät suunnitelmat ja strategiat.
Tarvitsemme vain Jumalan siunauksen, emme Häntä itseään.
Seurakunnan täytyy luopua Ismaelista ja tulla Iisakiksi.
Seurakunnan ja lupausten ihmisten. Täältä 1. Mooseksen kirjasta -
alkoi Jumalan kansan matka, ja heillä oli valittavanaan kaksi tietä.
Voimme mennä uskon tietä uskoen siihen, mitä Jumala sanoi, -
tai ihmistekojen tietä, jossa teemme asiat itse.
Kumman valitsemme?
No, entä sitten? Mitä vaikutusta tällä on tänä päivänä?
Paavali kirjoittaa Galatalaiskirjeessä: "Nyt te, veljet ja sisaret, -
olette Iisakin tavoin lupauksen lapsia.
Te, seurakunta, veljet ja sisaret, -
olette kaikki Jumalan lupauksen lapsia niin kuin Iisak."
Hän kirjoittaa, että lihan mukaan syntynyt poika eli Ismael -
vainosi aikanaan Hengen voimasta syntynyttä poikaa.
Paavali sanoo, että nyt on samoin.
Se, mitä 1. Mooseksen kirjassa tapahtui, tapahtuu seurakunnalle nyt.
Mikä sama asia? Laki ja lupaus. Galatalaiskirje puhuu niistä.
Kumpaan suuntaan menette? Laki sanoo, että pitää tehdä näin, -
käyttäytyä ja pukeutua tietyllä tavalla. Evankeliumi sanoo: -
"Tule uskossa Jeesuksen luo, niin vapaudut lupauksen tähden."
Miten voimme astua sisään näihin Jumalan lupauksiin?
Käännä lukuun 22, jos sinulla on Raamattu mukana.
Joudumme lukemaan pitkiä pätkiä saadaksemme kokonaiskuvan, -
mutta emme ehdi lukea kaikkea täällä. Oletan, että luette loput kotona.
1. Moos. 22:1 "Näiden tapausten jälkeen Jumala koetteli Aabrahamia -
ja sanoi hänelle: 'Aabraham!' Hän vastasi: 'Tässä olen'.
Ja hän sanoi: 'Ota Iisak, ainokainen poikasi, jota rakastat, -
ja mene Moorian maahan ja uhraa hänet siellä polttouhriksi vuorella, -
jonka minä sinulle sanon'."
Taisin sanoa viimeksi, ettette saa antaa vaimoanne pois.
Joskus kun luemme näitä, ajattelemme: "Mitä ihmettä?"
Jae 3 "Varhain seuraavana aamuna Aabraham satuloi aasinsa -
ja otti mukaansa kaksi palvelijaansa sekä poikansa Iisakin, -
ja halottuaan polttouhripuita hän lähti menemään siihen paikkaan, -
jonka Jumala oli hänelle sanonut.
Kolmantena päivänä Aabraham nosti silmänsä ja näki sen paikan kaukaa.
Silloin Aabraham sanoi palvelijoilleen: 'Jääkää tähän aasin kanssa.
Minä ja poika menemme tuonne rukoilemaan; -
sitten me palaamme luoksenne.'" Alleviivatkaa tämä.
"Ja Aabraham otti polttouhripuut ja sälytti ne poikansa Iisakin selkään; -
itse hän otti käteensä tulen ja veitsen, ja niin he astuivat molemmat yhdessä.
Iisak puhui isällensä Aabrahamille sanoen: 'Isäni!' Tämä vastasi: -
'Tässä olen, poikani'. Ja hän sanoi: -
'Katso, tässä on tuli ja halot, mutta missä on lammas polttouhriksi?'
Aabraham vastasi: 'Jumala on katsova itselleen lampaan polttouhriksi, -
poikani'. Ja he astuivat molemmat yhdessä. Ja kun he olivat tulleet -
siihen paikkaan, jonka Jumala oli hänelle sanonut, -
rakensi Aabraham siihen alttarin, latoi sille halot, -
sitoi poikansa Iisakin ja pani hänet alttarille halkojen päälle.
Ja Aabraham ojensi kätensä ja tarttui veitseen teurastaakseen poikansa.
Silloin Herran enkeli huusi hänelle taivaasta sanoen: -
'Aabraham, Aabraham!' Hän vastasi: 'Tässä olen'. Niin hän sanoi: -
'Älä satuta kättäsi poikaan äläkä tee hänelle mitään, sillä nyt minä tiedän, -
että sinä pelkäät Jumalaa, kun et kieltänyt minulta ainokaista poikaasi'.
Niin Aabraham nosti silmänsä ja huomasi takanansa oinaan, -
joka oli sarvistaan takertunut pensaikkoon. Ja Aabraham meni, -
otti oinaan ja uhrasi sen polttouhriksi poikansa sijasta.
Ja Aabraham pani sen paikan nimeksi 'Herra näkee'.
Niinpä vielä tänä päivänä sanotaan: 'Vuorella, missä Herra ilmestyy'."
Melkoinen kertomus!
Se, mitä Iisakille tapahtuu, on tärkeää meille, -
koska Paavalin mukaan me kaikki olemme lupauksen lapsia.
Paavali sanoo galatalaisille, että Jumalan lupauksista taistellaan.
Itse asiassa kun hän sanoo, että lihan lapsi vainoaa Hengen lapsia, -
se tarkoittaa kirjaimellisesti sitä, että hän alistaa, ahdistelee -
ja väsyttää meitä niin, ettemme vaella Jumalan lupauksissa.
Paholainen hyökkää seurakunnan kimppuun uuvuttaakseen meidät niin, -
ettemme vaella lupauksessa vaan pysymme Ismaelissa.
Olette nähneet, kun olemme kulkeneet ylistyksen tietä, -
tavoitelleet Hänen läsnäoloaan ja etsineet pelastusta, -
pitkään emme nähneet yhdenkään ihmisen tulevan uskoon.
Yhtäkkiä heitä oli ensin muutama ja sitten jonoksi asti.
Sama pätee paranemiseen.
Miksi tavoittelemme sitä yhä? Koska Hän sanoi niin.
Lupauksessa vaeltaminen vaatii ponnistelua. Lyhyesti neljä asiaa.
Ensinnäkin jos haluamme tavoitella Jumalan lupauksia, kysyn teiltä, -
millainen Jumala on. Millainen Jumalasi on? Tunnetko Jumalasi?
Jumala käski Abrahamia: "Uhraa rakas poikasi Iisak, lupauksen lapsi."
On tärkeä ymmärtää, että se oli tavallista Kanaaninmaassa.
Siellä uhrattiin lapsia koko ajan, ja osittain siitä syystä -
Jumala tyhjensi Kanaaninmaan ja siirsi oman kansansa sinne.
Hän koetteli Abrahamia monella eri tasolla.
Olisiko hänen Jumalansa, taivaan Jumala, -
erilainen kuin kaikki muut jumalat, joita maan päällä on?
Abraham sanoi palvelijoilleen, että he tulisivat takaisin.
He menisivät rukoilemaan ja palaisivat, sillä hän tiesi -
ja toivoi, että hänen Jumalansa olisi erilainen.
Abraham uskoi, että vaikka hän uhraisi poikansa, -
Jumala pystyisi herättämään hänet kuolleista, Heprealaiskirje sanoo.
Monet ihmiset ymmärtävät Jumalan väärin.
Siksi kerromme näitä kertomuksia. Kerromme Jumalan hyvyydestä.
Ajatteletko, että Jumala on vihainen?
Ei, Hän on taivaan hyvä Jumala, Luoja, joka teki meidät.
Meidän Jumalamme on erilainen kuin mikään muu jumala.
Jumalia pienellä alkukirjaimella on paljon.
Muslimien jumala käskee varmistaa, että hyvät tekomme painavat huonot.
Silloin selviämme. Jos joku on todella hyvä, hän saa pari neitsyttä.
Ajatelkaa. Muslimien taivaassa täytyy olla enemmän naisia kuin miehiä.
Heistä useammat pääsevät sinne.
Hullutta. Hindujen jumala sanoo: "Jos olet vaikeuksissa, -
sinun on täytynyt tehdä syntiä edellisessä elämässäsi.
Kestä se ja kerää hyvää karmaa.
Toivottavasti ensi kerralla käy paremmin. Eli elä paremmin."
Sekularistien jumala sanoo: "Mitään toivoa tai suunnitelmaa ei ole.
Tee jonkin verran hyvää, jotta sinulla olisi hyvä olo, -
mutta loppujen lopuksi onnellisuutesi riippuu sinusta itsestäsi, -
ja vain sillä on merkitystä, koska muuta ei ole."
Mikä näissä kaikissa on yhteistä? Tee jonkin verran hyvää.
Tämä on kiintoisaa. Meidät on luotu Jumalan kuvaksi, ja Hän on hyvä.
Jopa valhe "Tee jotain hyvää" perustuu meidän olemukseemme.
Tee hyvää, koska Jumala on hyvä ja rakkaus, mutta olet omillasi.
Sinun on tehtävä paras mahdollinen elämä. Mikään muu jumala ei auta.
Raamatun Jumala on erilainen. Hän tulee etsimään meitä.
Meidän ei tarvitse etsiä Häntä, vaan Hän etsii meitä.
Hän ilmestyy meille ja vaeltaa kanssamme.
Hänellä on meille suunnitelma nyt, ja Hän puhuu meille lupauksiaan, -
jotka muuttavat meidät. Millainen Jumala on? Hän on hyvä.
Tältä perustalta astumme Jumalan lupauksiin.
Toiseksi lupauksen lapset kantavat puut.
Lupauksen lapset kantavat puut.
Jumala näytti Abrahamille ja Iisakille iankaikkisen suunnitelmansa -
kaikkien kansojen pelastamiseksi. Iisak saattoi olla jopa 30-vuotias.
Usein miellämme hänet pikkupojaksi, mutta jos laskemme vuodet, -
hän saattoi olla niinkin vanha kuin 30-vuotias. Hän sai etuoikeuden -
kantaa puut polttouhriin, jolla hänet uhrattaisiin.
Eivätkö Raamatun kertomukset ole hienoja? Ottaisitko tuon tehtävän?
"Herra, haluan kantaa oman uhrini puut!" Onneksi te kaikki teette niin.
Jeesus sanoo: "Jos joku tahtoo minun perässäni kulkea, -
hän kieltäköön itsensä ja ottakoon ristinsä ja seuratkoon minua.
Sillä joka tahtoo pelastaa elämänsä, hän kadottaa sen, -
mutta joka kadottaa elämänsä minun tähteni, hän löytää sen."
Kantakaa uhrin polttopuut. Suunnitelma on aina ollut tämä.
Evankeliumi sanoo, että jos haluamme elää, kadotamme elämämme.
Poimimme puut ja seuraamme Jeesusta. Tästä et ehkä ole kuullut.
Uusi uskova voi sanoa: "Kukaan ei kertonut tuota!" No, nyt kerron.
Tule Jeesuksen luo ja kadota elämäsi, jotta voit löytää sen.
Tälle on teologinen termi, josta pidän: "Kuole, kaveri!"
Kuole, jotta voisit löytää elämäsi.
On mahdollista, että Iisak oli ensimmäinen PK.
En tiedä, onko täällä tänään sellaisia.
PK on pastorin lapsi (Pastor's kid). Onko täällä pastorien lapsia?
Nyt he menivät piiloon. Tulkaa vain esiin.
Varmasti täällä on pastorien lapsia. Tim on yksi sellainen.
Pastorien lapsina olemme joskus vanhemmillemme vihaisia siitä, -
että he antoivat elämänsä Jumalalle.
Joskus tuntuu, että olemme jääneet jostakin paitsi, -
koska olimme lapsena aina kirkossa.
Sanoin usein lapsilleni, -
että heille oli siunaus olla aina seurakunnassa.
Sieltä tuli meille paljon tavaraa.
Meillä oli videotykki ensimmäisenä, koska lainasimme sen seurakunnasta.
He saivat juosta isoissa saleissa ja olla siellä kuin kotonaan.
Pastorien lapset, lakatkaa valittamasta.
Älkää enää olko vihaisia tai nurisko vanhemmillenne siitä, -
että he antoivat elämänsä Jeesuksen palvelemiseen, -
koska lupaus koskettaa teitä ensimmäisenä.
Teillä on lupaus, joka annettiin Iisakille.
Kannatte Jumalan lupauksia. Olette ensimmäisenä jonossa.
Useimmat teistä ovat jonkun lapsia.
Haluatte vanhempienne rakastavan Jeesusta enemmän kuin itseänne, -
koska ellemme rakasta Jeesusta, emme voi oikein rakastaa lapsiamme.
Hänen rakkautensa virtaa meistä. Käytämme aina sanontaa: -
"Jumala, perhe, seurakunta." Eli seuraa Jumalaa perheesi kanssa -
ja ole osa Hänen seurakuntaansa. Jumala tulee kaikessa ensin.
Perhe on todella tärkeä, ja varjelemme ja kunnioitamme sitä, -
mutta teemme sen seurakuntayhteisössä.
En oikein usko, että perhettä voi kasvattaa seurakunnan ulkopuolella.
Lapsillamme on niin paljon. Tunnistan seurakunnassa kasvaneet lapset.
He osaavat keskustella aikuisten kanssa eivätkä vain katso Teletappeja.
Pyöriikö Teletapit vielä? Hyvä. Mikä helpotus.
Jotkut asiat eivät muutu. Tunnistan seurakunnassa kasvaneet lapset, -
koska he katsovat toisia silmiin ja osaavat keskustella.
On valtava siunaus olla osa seurakuntaa.
Kerron usein tarinoita herätyksestä. Vartuin kuunnellen tarinoita -
yhdestä viimeaikaisesta herätyksestä, jonka nimi oli Jesus people.
Siinä oli mukana Arthur Blessitt -niminen mies. Ehkä joku muistaa.
Hän tuli uskoon tuossa herätyksessä Etelä-Kaliforniassa 1960-luvulla.
Hänet tunnetaan siitä, että hän kantaa ristiä ympäri maailmaa.
Hän on Guinnessin ennätystenkirjassa maailman pisimmästä kävelymatkasta.
En tiedä kuinka kauan hän on kantanut ristiä ja saarnannut evankeliumia.
Hän aloitti pienessä kahvilassa Hollywoodin Sunset Stripillä.
Sen vieressä oli strippikerho, ja sinne tuli paljon huumeidenkäyttäjiä.
Hän saarnasi yötä päivää, ja todella monet tulivat uskoon.
Eräänä lauantai-iltapäivänä yksi huumeidenkäyttäjistä -
jätti huumeensa penkilleen.
Blessittin poika, joka oli muistaakseni 7-vuotias, -
löysi ne ja otti niitä yliannoksen.
Hänet kiidätettiin sairaalaan, ja Blessitt meni mukaan.
Hän kyseli Jumalalta: "Miksi annoit tämän tapahtua palvelijallesi?"
"Teen sitä, mitä käskit minun tehdä." Jeesus vastasi hänelle selvästi: -
"Jos palaat siihen kahvilaan saarnaamaan, parannan poikasi."
Hän jätti kuolemaisillaan olevan poikansa ja meni saarnaamaan niille, -
jotka olivat jättäneet huumeet lojumaan, ja hänen poikansa parani.
Hän omisti elämänsä Jeesuksen Kristuksen palvelemiseen.
Siksi hän on kiertänyt maailmaa puuta kantaen.
Jos haluat lupauksen, anna elämäsi ja kanna puita.
Et voi koskaan kantaa liikaa puita.
Jumala on kutsunut meitä jättämään kaiken useita kertoja.
Viimeksi viisi vuotta sitten, kuten moni teistä tietää.
Silloin muutimme seurakunnan nimen Chromaksi. Luovuimme kaikesta.
Se oli pelottavaa, vaikka tiesimme, että Jumala on hyvä.
Olette nähneet tiemme. Kun meistä tuli Chroma, meidät poistettiin listoilta.
Meitä ei kutsuttu kokouksiin. Levisi huhuja, ettei meihin voinut luottaa.
Ihmiset, jotka olimme tunteneet vuosia, jättivät meidät yhdessä yössä.
Pohdin tätä juuri, kun meillä oli viime viikonloppuna -
johtajien tapaaminen, johon tuli 350 ihmistä.
Ihmisiä tuli uskoon seurakunnassa. Olen kiitollinen Herralle.
Olemme saaneet takaisin kaiken, mistä luovuimme. Ihan kaiken.
Puhun tästä, koska emme voi kantaa liian paljon puita.
"Ota ristisi ja seuraa minua", Jeesus sanoo.
Sunnuntai-ilta oli suosikkini koko viikonlopusta.
Meillä oli vieraana intialainen pastori, joka kertoi elämästään.
Lopuksi kutsuimme ihmisiä Jeesuksen luo, kuten teemme joka viikko.
Sanon usein, että jos sydämesi hakkaa, se olet sinä. Tule eteen.
Sanoin sen sunnuntaina, koska usein ihmisiä pelottaa tulla ensimmäisenä.
Sanonpa vain: Jos tulet eteen ensimmäisenä, saat tuplasiunauksen.
Herra näkee. Kun sunnuntaina sanoin, että jonkun sydän hakkaa hulluna, -
erään tytön älykello ilmoitti epätavallisesta sydämen sykkeestä.
Hän katsoi kelloa, tuli eteen ja tuli uskoon.
Mahtavaa! Jumala hallitsee Apple Watch -kellojakin!
Haluan sanoa teille, että kun tulemme Jeesuksen luo, -
luovutamme elämämme, jotta voisimme löytää sen.
Jumala kutsuu meitä luovuttamaan elämämme yhä uudestaan.
Hän antaa meille kaiken takaisin moninkertaisena.
Kolmas asia, nopeasti. Pidä katseesi Karitsassa.
Jae 7: "Katso, tässä on tuli ja halot, mutta missä on lammas polttouhriksi?"
Todella tärkeä kysymys.
Jos haluat elää Jumalan lupauksissa, älä ikinä irrota katsettasi Karitsasta.
Orjattaren lapsi yrittää työntää sinut takaisin entiseen elämääsi, -
mutta pidä katseesi ristiinnaulitussa Jeesuksessa, Jumalan Karitsassa.
Siksi ylistämme niin paljon. Jeesus on kaikkein tärkein.
Sellainen Jumala on. Jeesus on kaikkein tärkein.
Hän rakasti sinua niin paljon, että antoi ainoan Poikansa, -
joka kantoi ristin pitkin Jerusalemin katuja -
ja joka ristiinnaulittiin, jotta voisimme tuntea Jumalan.
Iisakista voimme oppia, että olipa tilanne mikä tahansa -
ja olosuhteet miten epätoivoiset vain, meidän tulee etsiä Karitsa.
Pidä katseesi Karitsassa. Näetkö Jeesuksen, joka kuoli puolestasi?
Älä koskaan irrota katsettasi Hänestä.
Meillä on kiusaus pidättää asioita Jumalalta.
Elämäsi, aikasi, ihmissuhteesi, urasi, -
se, kenen kanssa menet naimisiin, raha-asiasi.
Jos pidätämme asioita Jumalalta, meiltä puuttuu jotain.
Jos annat Hänelle kaiken, jos annat koko elämäsi, -
astut sisälle lupaukseen, ja taivaan portit avautuvat.
Nämä ovat Jeesuksen sanoja jakeesta Mark. 10: "Totisesti..."
Kun Jeesus sanoo "totisesti", se tarkoittaa korostusta.
"Seurakunta, kiinnitä huomiota siihen, mitä sanon."
"...ei ole ketään, joka minun tähteni ja evankeliumin tähden on luopunut -
talosta tai veljistä tai sisarista tai äidistä tai isästä tai lapsista -
tai pelloista, ja joka ei saisi satakertaisesti: nyt tässä ajassa..."
Hän sanoo, että saamme koteja, veljiä, siskoja, äitejä, lapsia -
ja peltoja satakertaisesti ja enemmänkin.
Valitettavasti jae ei pääty tähän. Hän sanoo myös: "vainojen keskellä, -
ja tulevassa maailmassa iankaikkista elämää." Mitä Jeesus lupaa sinulle?
"Sinä kuolet. Kuole ja anna minulle elämäsi, niin otan sen -
ja annan sinulle satakertaisesti kaiken sen, minkä jätit taaksesi, -
ja lisäksi sinua vainotaan."
Ihmiset suuttuvat, sinut ymmärretään väärin, -
sinulle nauretaan, mutta Jumalan siunaus ja lupaus ovat aina ylläsi -
iankaikkiseen elämään asti. Tämä on Jeesuksen lupaus.
Tämänhetkinen lempilauluni... Minulla on suosikkeja, -
ja pastorina voin pyytää niitä, tosin minua ei aina kuunnella.
"Tule ja katso Häntä, eikö Hän ole lumoava?
Tule ja katso Häntä, eksy Hänen majesteettisuuteensa.
Tule ja katso Häntä, eikö Hän olekin kiehtova?
Ja me jatkamme laulamista iankaikkisesti." Se on upea laulu.
Tähän kutsun sinua. Tule ja seuraa Jeesusta. Tule katsomaan Häntä.
Anna elämäsi Hänelle ja vapaudu orjuudesta.
Orjuudesta voi nimittäin vapautua vain kuolleena. Se on homman idea.
Kun kuolet, olet vapaa, eikä mikään voi enää satuttaa sinua.
Kuole Hänen kanssaan, niin Hän nostaa sinut ja antaa uuden elämän.
Vielä viimeinen kohta. Jumala tarjoaa aina uhrin.
Abraham ja Iisak rakensivat alttarin.
Kuten sanoin, Iisak saattoi hyvinkin olla jo 30-vuotias.
Hän oli tarpeeksi vahva kantaakseen kaikki polttopuut.
Abraham oli tässä vaiheessa jo yli satavuotias.
Haluatko kuvan siitä, mitä Jeesus teki ristillä?
Iisak piti käsiään yhdessä ja sanoi: "Sido minut, isä."
"Laita köydet ympärilleni." Hän olisi helposti voittanut Abrahamin.
Sen sijaan hän makasi alttarilla. "Sido jalkani, isä."
En usko, että kumpikaan sulki silmiään tässä kohtaa.
He varmasti tuijottivat toisiaan, ja Abraham nosti veitsen -
tappaakseen poikansa, koska niin Jumala oli käskenyt.
En tiedä, missä vaiheessa...
Mitähän Abraham mahtoi miettiä? Tekisikö hän sen nopeasti vai hitaasti?
Kun hän nosti veitsen, Jumala sanoi taivaasta: "Abraham, Abraham!
Älä satuta poikaa.
En vaadi sinulta samaa kuin aion vaatia itseltäni."
On mielenkiintoista, että Abraham nosti katseensa ja näki oinaan.
Kenenkään ei tarvinnut kertoa Abrahamille ja Iisakille, mitä tehdä.
Jumala ei antanut enempää ohjeita.
He vain ottivat oinaan, uhrasivat sen ja sytyttivät tulen.
Silloin Iisak ymmärsi, miltä tuntui päästä pois alttarilta, -
kun joku otti hänen paikkansa ja kuoli hänen puolestaan.
Tässä se oli oinas.
Ymmärrättekö Jumalan suunnitelman? Ymmärrättekö, mikä kuva tässä on, -
heti 1. Mooseksen kirjassa, josta aloitamme uskon matkamme?
Ei ollut muuta tietä. Jumala vaatii itseltään sen, -
mitä ei vaadi meiltä. Kutsumme sitä armoksi.
Ansaitsemme kuoleman, mutta Jumala sanoo: "Ei."
Jeesus sidottiin ja vietiin Jerusalemin kaduille kantaen ristiään.
Ristiinnaulitsemisen hetkellä Hän avasi kätensä maailmalle, -
kaikille maailman kansoille.
Ja lupaus, joka annettiin Abrahamille, Iisakille ja Jaakobille, -
tuli nyt koko maailmalle.
Ja me olemme tuon lupauksen lapsia.
Haluatko astua Jumalan lupauksiin? Tiedä, kuka ja millainen Jumala on.
Oletko valmis kantamaan puita? Vain sitä Hän pyytää.
Anna elämäsi, kanna ristinpuuta.
Pidä aina katseesi Karitsassa.
On helppo harhautua. Pidä katseesi ristiinnaulitussa Jeesuksessa.
Ja muista, että Jumala tarjoaa aina uhrin, tarvitsitpa mitä tahansa.
Jahve Jireh. Sieltä se tulee. Herra pitää huolen ja antaa kaiken.
Tutkimme sitä lisää ensi viikolla ja sitä seuraavalla. Nouskaa.
Eikö Raamattu ole upea? Nämä ihmiset elivät tämän meitä varten.
Siksi luemme näitä kertomuksia ja Raamattua koko ajan.
He ovat jo tehneet sen ennen meitä, eikä heillä ollut sitä, -
minkä me nyt tiedämme. He katsoivat eteenpäin ristiin, -
me katsomme taaksepäin siihen, mitä Hän teki.
Teemme tämän joka viikko, mutta tämä on elämäsi tärkein päätös.
Jos et ole antanut elämääsi Jeesukselle etkä tunne Jumalaa, -
jos yrität selvitä elämästä itseksesi, -
jos yrität tehdä hyvää, jotta olosi olisi parempi, se ei toimi.
On vain yksi tapa elää, ja se on kuoleminen.
Jos et ole koskaan antanut elämääsi Jeesukselle, voit kohta tulla eteen.
Ehkä annoit elämäsi Jeesukselle kauan sitten -
ja joku kutsui sinut tänne sanoen: "Tule kotiin."
Tätä en sano aina. Ehkä kamppailet nyt itsemurha-ajatusten kanssa.
Siinä ei ole järkeä. Sanon sinulle, -
että sinun pitää kuolla, mutta anna elämäsi, älä riistä sitä.
Anna elämäsi Jeesukselle. Anna se Hänelle.
Anna Hänen muuttaa se. Katso, mitä Hän voi tehdä.
Katso, minkä ihmeen Hän voi tehdä ristillä.
Jos et ole koskaan antanut elämääsi Jeesukselle, tule eteen.
Annamme sinulle aplodit ja rukoilemme puolestasi.
Sydämesi hakkaa, kellosi hälyttää.
Onko ketään?
Jeesus -
antoi kaiken puolestasi, -
jotta voisit tuntea Jumalan, saisit syntisi anteeksi ja tulisit puhtaaksi.
Onko ketään? Minä odotan.
Kun sunnuntaina yksi tuli, heitä vain tuli ja tuli.
Tiedän, että on iso juttu tulla eteen, mutta se on helpointa -
Jeesuksen seuraamisessa. Jokainen elämänsä antanut voi vahvistaa sen.
Selvä. On vielä puoli kuuden kokous.
Koen, että jollakulla on kipu sydämessä.
Sydämesi ei hakkaa, vaan siihen todella sattuu.
Herra sanoo: "Tule luokseni. Anna elämäsi minulle."
Sydämessäsi on ihan fyysinen kipu.
Hei.
Onko muita?
Rukoilemme kohta yhdessä.
Olin 13-vuotias lapsi. Minulla ei ollut aavistustakaan...
Hei! Tule vain.
Onko hän joku ystäväsi? Jää sinä tähän.
Olin 13-vuotias lapsi, eikä minulla ollut aavistustakaan siitä, -
mitä olin tekemässä. Joku kertoi Jeesuksesta, ja kaikki muuttui.
En tullut huonosta taustasta enkä kristitystä perheestä.
Jumala vain tarttui minuun, ja Hänen rakkautensa täytti minut.
Herra, pyydän, että teet heille saman, minkä teit minulle.
Olet tullut tähän huoneeseen. Täällä on Jumalan yltäkylläinen rakkaus.
Hän ei säästänyt Poikaansakaan, -
vaan antoi Hänet kuolemaan, jotta me voisimme elää.
Olemme kiitollisia, Jeesus.
Ojentajaa te kätenne. Ja te, avatkaa kätenne. Rukoillaan.
Toistakaa perässäni, kaikki, mutta erityisesti te tässä edessä.
Herra Jeesus, kiitän Sinua siitä, että tulit maan päälle -
ja näytit meille, millainen Jumala on. Kannoit ristin -
ja kuolit ristillä puolestani, minun syntieni tähden.
Annan elämäni Sinulle. Pyydän, että olet elämäni Herra, -
annat minulle anteeksi ja muutat minut täysin.
Haluan elää ikuisesti Sinun kanssasi.
Luotan Sinuun ja seuraan Sinua Herranani ja Kuninkaanani.
Aamen. Täytä heidät Hengelläsi, Herra. Saatte antaa aplodit.
Täytä heidät, Herra. Täytä heidät. Tule.
Kun rukoilin tuon, Pyhä Henki tuli. Jeesuksen rakkaus täytti minut.
Rukoilen nyt, että Hän tulisi ja täyttäisi teidät.
Täytä heidät Pyhällä Hengelläsi, Herra. Olet suuri Jumala.
Tuo tyhjyys, jonka he tuntevat, oli jo ennen maailman luomista -
olemassa sitä varten, että Jumalan Henki asuisi meissä. Täytä heidät.
Täytä heidät.
Tule enemmän, Herra.
Muuta heidän elämänsä.
Koko olemuksellani -
kaipaan nähdä kauneutesi
Vain yksi silmäys -
voi muuttaa näkökulmani täysin
Olen valmis -
näkemään Sinut oikein, -
juuri sellaisena kuin olet
Näkemään Sinut kaikessa kunniassasi, -
juuri sellaisena kuin olet
Olet kaunis
Seison syvän kunnioituksen vallassa -
täysin lumoissasi
Saat sydämeni, -
en kätke tai haaskaa mitään
Olen valmis -
näkemään Sinut oikein, -
juuri sellaisena kuin olet
Näen Sinut kaikessa kunniassasi, -
juuri sellaisena kuin olet
Olet kaunis
Olet se, jota rakastamme
Henki, näytä Poika minulle
Tunnen vain sen, mitä näytät minulle
Henki, näytä Poika minulle
Tunnen vain sen, mitä näytät minulle
Tule ja katso Häntä, eikö Hän ole lumoava?
Tule ja katso Häntä, eksy Hänen majesteettisuuteensa
Tule ja katso Häntä, eikö Hän olekin kiehtova?
Jatkamme laulamista iankaikkisesti
Tule ja katso Häntä, eikö Hän ole lumoava?
Tule ja katso Häntä, eksy Hänen majesteettisuuteensa
Tule ja katso Häntä, eikö Hän olekin kiehtova?
Jatkamme laulamista iankaikkisesti
Tule ja katso Häntä...
Olet kaunis
Suomennos: Anni Lähteenmäki